Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Pöytäkirja N:o 1 Euroopan investointipankin perussäännöstä



Virallinen lehti nro L 291 , 19/11/1979 s. 0171



Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Pöytäkirja N:o 1 Euroopan investointipankin perussäännöstä ENSIMMÄINEN OSA EUROOPAN INVESTOINTIPANKIN PERUSSÄÄNNÖN MUKAUTUKSET 1 artikla Korvataan pankin perussäännöstä tehdyn pöytäkirjan 3 artikla seuraavasti: «3 artikla Sopimuksen 129 artiklan mukaisesti pankin jäseniä ovat: - Belgian kuningaskunta, - Tanskan kuningaskunta, - Saksan liittotasavalta, - Helleenien tasavalta, - Ranskan tasavalta, - Irlanti, - Italian tasavalta, - Luxemburgin suurherttuakunta, - Alankomaiden kuningaskunta, - Ison-Britannian ja Pohjois-Irlannin yhdistynyt kuningaskunta.» 2 artikla Korvataan pankin perussäännöstä tehdyn pöytäkirjan 4 artiklan 1 kohdan ensimmäinen alakohta seuraavasti: «1. Pankin pääoma on seitsemän miljardia kaksisataa miljoonaa ECUa, jonka jäsenvaltiot merkitsevät seuraavasti: Saksa 1 575 miljoonaa, Ranska 1 575 miljoonaa, Yhdistynyt kuningaskunta 1 575 miljoonaa, Italia 1 260 miljoonaa, Belgia 414,75 miljoonaa, Alankomaat 414,75 miljoonaa, Tanska 210 miljoonaa, Kreikka 112,50 miljoonaa, Irlanti 52,50 miljoonaa, Luxemburg 10,50 miljoonaa.» 3 artikla Korvataan pankin perussäännöstä tehdyn pöytäkirjan 7 artikla seuraavasti: «7 artikla 1. Jos jonkin jäsenvaltion valuutan arvo heikkenee suhteessa 4 artiklassa määriteltyyn laskentayksikköön, jäsenvaltion omana valuuttanaan pääomasta maksamaa osuutta tarkistetaan suhteessa sen valuutan arvossa tapahtuneeseen muutokseen lisäsuorituksella, jonka kyseinen jäsenvaltio maksaa pankille. 2. Jos jäsenvaltion valuutan arvo vahvistuu suhteessa 4 artiklassa määriteltyyn laskentayksikköön, jäsenvaltion omana valuuttanaan pääomasta maksamaa osuutta tarkistetaan suhteessa sen valuutan arvossa tapahtuneeseen muutokseen siten, että pankki suorittaa jäsenvaltiolle maksunpalautusta. 3. Jäsenvaltion valuutan suhde 4 artiklassa määriteltyyn laskentayksikköön vastaa tässä artiklassa laskentayksikön ja kyseisen valuutan välistä, markkinakursseihin perustuvaa vaihtokurssia. 4. Valtuusto voi yksimielisesti hallintoneuvoston ehdotuksesta muuttaa menetelmää, jolla laskentayksikköinä ilmoitetut summat muunnetaan kansalliseksi valuutaksi ja päinvastoin. Valtuusto voi lisäksi yksimielisesti hallintoneuvoston ehdotuksesta antaa yksityiskohtaiset säännöt tämän artiklan 1 ja 2 kohdassa tarkoitetun pääoman tarkistamisesta; tarkistuksesta johtuvat maksut on suoritettava ainakin kerran vuodessa.» 4 artikla Korvataan pankin perussäännöstä tehdyn pöytäkirjan 11 artiklan 2 kohdan ensimmäinen, toinen ja kolmas alakohta seuraavasti: «2.»Hallintoneuvostossa on 19 jäsentä ja 11 varajäsentä. Valtuusto nimittää hallintoneuvoston jäsenet viideksi vuodeksi kerrallaan seuraavasti: - kolme Saksan liittotasavallan nimeämää jäsentä, - kolme Ranskan tasavallan nimeämää jäsentä, - kolme Italian tasavallan nimeämää jäsentä, - kolme Ison-Britannian ja Pohjois-Irlannin yhdistyneen kuningaskunnan nimeämää jäsentä, - yhden Belgian kuningaskunnan nimeämän jäsenen, - yhden Tanskan kuningaskunnan nimeämän jäsenen, - yhden Helleenien tasavallan nimeämän jäsenen, - yhden Irlannin nimeämän jäsenen, - yhden Luxemburgin suurherttuakunnan nimeämän jäsenen, - yhden Alankomaiden kuningaskunnan nimeämän jäsenen, - yhden komission nimeämän jäsenen. Valtuusto nimittää varajäsenet viideksi vuodeksi kerrallaan seuraavasti: - kaksi Saksan liittotasavallan nimeämää varajäsentä, - kaksi Ranskan tasavallan nimeämää varajäsentä, - kaksi Italian tasavallan nimeämää varajäsentä, - kaksi Ison-Britannian ja Pohjois-Irlannin yhdistyneen kuningaskunnan nimeämää varajäsentä, - yhden Tanskan kuningaskunnan, Helleenien tasavallan ja Irlannin yhteisellä sopimuksellaan nimeämän varajäsenen, - yhden Benelux-maiden yhteisellä sopimuksella nimeämän varajäsenen, - yhden komission nimeämän varajäsenen.» 5 artikla Korvataan pankin perussäännöstä tehdyn pöytäkirjan 12 artiklan 2 kohdan toinen virke seuraavasti: «Määräenemmistön edellytyksenä on yhteensä 13 ehdotuksen puolesta annettua ääntä.» 6 artikla Korvataan pankin perussäännöstä tehdyn pöytäkirjan 13 artiklan 1 kohdan ensimmäinen alakohta seuraavasti: «1. Hallituksen muodostavat puheenjohtaja ja viisi varapuheenjohtajaa, jotka valtuusto nimittää kuudeksi vuodeksi hallintoneuvoston ehdotuksesta. Heidät voidaan nimittää uudeksi toimikaudeksi.» TOINEN OSA MUUT MÄÄRÄYKSET 7 artikla 1. Helleenien tasavalta maksaa 8 840 000 laskentayksikön suuruisen summan osuutenaan jäsenvaltioiden 31 päivään joulukuuta 1979 mennessä maksamasta pääomasta, viitenä samansuuruisena puolivuotiseränä, jotka erääntyvät 30 päivänä huhtikuuta ja 31 päivänä lokakuuta. Ensimmäiset erät suoritetaan mainituista päivistä liittymispäivää lähinnä seuraavana päivänä edellyttäen, että kyseisen päivän ja eräpäivän välillä on vähintään kaksi kuukautta. 2. Liittymispäivästä alkaen Helleenien tasavalta osallistuu 19 päivänä kesäkuuta 1978 päätettyyn pääomankorotukseen suorittamalla korotuksen johdosta maksettavakseen lankeavat erät suhteessa osuuteensa merkitystä pääomasta valtuuston määräämän aikataulun mukaisesti. Jos jäsenvaltiot ovat jo suorittaneet yhden tai useampia eriä korotuksen jälkeen ennen Helleenien tasavallan liittymistä, näiden maksuerien määrä, joka vastaa Kreikan osuutta merkitystä pääomasta, lisätään viitenä samansuuruisena eränä tämän artiklan 1 kohdan nojalla Helleenien tasavallan suoritettavaksi kuuluviin maksuihin. 8 artikla 1. Helleenien tasavalta osallistuu 7 artiklan 1 kohdassa määrättyinä päivinä vararahastoihin, lisärahastoihin ja rahastoja vastaaviin varauksiin sekä rahastoihin ja varauksiin vielä varattavaan summaan, joka vastaa pankin hyväksytyssä taseessa laskentayksikköinä liittymistä edeltävän vuoden joulukuun 31 päivänä esitetyn tuloslaskelman tulosta, summalla, joka vastaa 1,56 prosenttia kyseisistä rahastoista ja varauksista. 9 artikla Helleenien tasavalta maksaa tämän pöytäkirjan 7 ja 8 artiklassa määrätyt maksut vapaasti vaihdettavana kansallisena valuuttanaan. Maksettavia summia laskettaessa otetaan huomioon kyseisiä maksupäiviä edeltävän kuun viimeisenä työpäivänä voimassa ollut laskentayksikön ja drakhman välinen vaihtokurssi. 10 artikla 1. Valtuusto lisää hallintoneuvoston jäsenmäärää liittymisestä alkaen nimittämällä siihen yhden Helleenien tasavallan nimeämän jäsenen sekä yhden Tanskan kuningaskunnan, Helleenien tasavallan ja Irlannin yhteisellä sopimuksellaan nimeämän varajäsenen. 2. Näin nimitetyn jäsenen ja varajäsenen toimikausi päättyy, kun valtuuston vuosikokous, jossa tarkastetaan varainhoitovuoden 1982 vuosikertomus, päättyy. 11 artikla Valtuusto nimittää hallintoneuvoston ehdotuksesta tämän pöytäkirjan 6 artiklassa tarkoitetun viidennen varapuheenjohtajan viimeistään vuosikokouksessaan, jossa tarkastetaan varainhoitovuoden 1981 vuosikertomus.